open-index/open-wikipedia-markdown huggingface dataset:
Variansinflasjonsfaktor

**Variansinflasjonsfaktor** (**VIF**) er en indikator som angir grad av multikollinearitet. Indikatoren tar utgangspunkt i en multippel regresjonsmodell, estimert etter minste kvadraters metode, som omformes til å vise en forklaringsvariabel som en funksjon av alle andre forklaringsvariabler. Deretter beregnes den nye modellens determinasjonskoeffisient. VIF verdien regnes deretter ut: 

:
VIF_j = \frac{1}{1-R_j^2}

Hvor R_j er determinasjonskoeffisient til forklaringsvariabelen j som vi ønsker å teste.

En alternativ formulering av VIF verdien er **toleransen** (TOL) som er den inverse til VIF verdien:

:
TOL_j = \frac{1}{VIF_j} = 1-R_j^2

VIF verdien er et tall fra 1 til uendelig, mens TOL verdien er et tall mellom 0 og 1. Hva som er grensen for når det eksisterer multikollinearitet er ikke gitt og er dermed utsatt for å bli skjønnsbehandlet. En tommelfingerregel sier at en variabel har stor grad av kollinearitet med flere variabler dersom VIF er større enn 10. Av dette kan man utlede at variabelen har en stor grad av kollinearitet med andre variabler dersom {R^2} er større enn 0,9 eller TOL er mindre enn 0,1.

## Referanser
Svenska Skidförbundet

**Svenska Skidförbundet** er særforbundet for skisport på organisert nivå i Sverige. Forbundet er lokalisert i Falun.

## Historikk
Riksidrottsförbundet ble stiftet i 1903 og allerede i 1904 ble *«Föreningen för skidlöpingens främjande»* tatt inn i forbundet, men ettersom denne foreningen ikke godtok distriktsmesterskap ble det i 1908 vedtatt å stifte et nytt forbund, Svenska Skidlöpningsförbundet. Forbundet fikk sitt nåværende navn i 1911.

## Referanser


## Eksterne lenker
* Forbundets webside(svensk)
Pearsons produkt-moment korrelasjonskoeffisient

**Pearsons produkt-moment korrelasjonskoeffisient** (eller Pearsons <math>\rho</math>) er den mest kjente indikatoren på korrelasjon. Den måler samvariasjonen mellom to variabler ved å dele variablenes kovarians på produktet av variablenes respektive standardavvik: 

:\rho_{X,Y}={\mathrm{cov}(X,Y) \over \sigma_X \sigma_Y} ={E[(X-\mu_X)(Y-\mu_Y)] \over \sigma_X\sigma_Y}
<math>\rho</math> har verdi mellom +1 og -1. En verdi på +1 er fullstendig positiv lineær korrelasjon, 0 er ingen lineær korrelasjon, og -1 er fullstendig negativ korrelasjon.

## Referanser
Mocyta

***Mocyta*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten *[[Atheta]]*. Det er beskrevet  arter, seks av dem er funnet i Norge. Arten *[[Mocyta fungi]]* er trolig en av de aller vanligste billene i norske skoger.

## Utseende
Små (gjerne rundt 3 millimeter), brunlige kortvinger. Forføttene har fire ledd, mellom- og bakføttene fem. Som hos mange andre grupper av Athetini må man vanligvis undersøke kjønnsorganene for å bestemme artene med sikkerhet.

## Levevis
Disse små billene lever i skog. De kan finnes på skogbunnen eller i tilkytning til sopp.

## Systematisk inndeling / norske arter
Slekten ble inntil nylig regnet som en underslekt av den meget artsrike slekten *[[Atheta]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten ***Mocyta*** Mulsant & Rey, 1874
******** *[[Mocyta amblystegii]]* (Brundin, 1952) - finnes i Norge
******** *[[Mocyta amplicollis]]* (Mulsant & Rey, 1873) - finnes i Norge
******** *[[Mocyta anmashanensis]]* (Pace, 2009)
******** *[[Mocyta attaleensis]]* (Pace, 2004)
******** *[[Mocyta breviuscula]]* (Mäklin, 1852)
******** *[[Mocyta clientula]]* (Erichson, 1839) - finnes i Norge
******** *[[Mocyta deserta]]* (C. Koch, 1936)
******** *[[Mocyta deuvei]]* (Pace, 2004)
******** *[[Mocyta discreta]]* (Casey, 1893)
******** *[[Mocyta exquisita]]* (Pace, 1987)
******** *[[Mocyta fungi]]* (Gravenhorst, 1806) - svært vanlig i Norge
******** *[[Mocyta fussi]]* (Bernhauer, 1908)
******** *[[Mocyta groenlandica]]* (Mahler, 1988)
******** *[[Mocyta haematica]]* (Eppelsheim, 1884)
******** *[[Mocyta haligena]]* (Wollaston, 1857)
******** *[[Mocyta jani]]* Lee & Ahn, 2018
******** *[[Mocyta leucadica]]* (Scheerpeltz, 1958)
******** *[[Mocyta lucida]]* (Dodero, 1922)
******** *[[Mocyta luteola]]* (Erichson, 1839)
******** *[[Mocyta negligens]]* (Mulsant & Rey, 1873) – funnet i Sverige og Danmark, ikke i Norge
******** *[[Mocyta nepalicola]]* (Pace, 1987)
******** *[[Mocyta orbata]]* (Erichson, 1837) - finnes i Norge
******** *[[Mocyta orphana]]* (Erichson, 1837) - finnes i Norge
******** *[[Mocyta rhodiensis]]* (Scheerpeltz, 1963)
******** *[[Mocyta sanguinolenta]]* (Wollaston, 1854)
******** *[[Mocyta sharpiana]]* (Wollaston, 1871)
******** *[[Mocyta sphagnorum]]* Klimaszewski & Webster, 2015
******** *[[Mocyta subclientula]]* (Cameron, 1939)
******** *[[Mocyta tricholutea]]* (Pace, 1999)
******** *[[Mocyta vagepunctata]]* (Wollaston, 1862)
******** *[[Mocyta vivida]]* (Sharp, 1874)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Mocyta* på Tree of life: http://tolweb.org/Mocyta/
Léa Lemare

**Léa Lemare** (født 1996) er en fransk skihopper. 

Hun debuterte i Kontinentalcupen i skihopping 8. august 2009, med en 48.-plass. Hennes beste plassering i denne cupen til nå er 22.-plass, som hun fikk i desember 2010 på Notodden. I april 2010 vant hun bronse i det franske mesterskapet i skihopp for kvinner. 

Hun har deltatt i junior-VM to ganger; hun kom på 36.-plass i 2010 og 22.-plass i 2011. 

I februar 2011 kom hun på 33.-plass under Ski-VM 2011 i Holmenkollen. 

## Referanser


## Eksterne lenker
* 
*
Martti Jylhä

**Martti Samuel Jylhä**  (født 3. juni 1987 i Sotkamo) er en finsk langrennsløper. Jylhä representerer Vuokatti Ski Team Kainuu og trenes nå av sin egen far, Reijo Jylhä, som er en finsk tidligere hovedtrener på ski.

Var med den finske troppen til Ski-VM i Liberec, Tsjekkia i 2009 og Oslo, Norge i 2011 og deltok i individuell sprint i begge mesterskapene der med henholdsvis en 33.-plass og en 22.-plass.
Rett før VM i Oslo 2011 fikk han sin beste verdenscup plassering så langt med en 5.-plass i sprint fristil på Konnerud/Drammen.
I 2008 deltok han også i Militær-VM med en 37.-plass på (3 x 5 km) 15 km.
Sesongen 2006/07 klarte han en 9.-plass sammenlagt i Scandinavian Cup.

## Resultater
* Junior-VM på ski, nordiske grener 2007 i Tarvisio, Italia: 1.-plass 10 km Indv. start, 2.-plass Sprint.
* European Youth Olympic Festival 2005 i Monthey, Sveits: 1.-plass Sprint, 2.-plass 7,5 km klassisk.

### Sammenlagtplasseringer i verdenscupen

## Referanser


## Eksterne lenker
* 
*  Profil på VuokattiSkiTeam.fi
*  Profil på Rinterrit.fi 
*  Profil på Sporttisaitti.com
Billingley

**Billingley** er et sogn i Barnsley-distriktet i South Yorkshire med om lag 177 innbyggere.

## Referanser
Cui Bai

**Cui Bai** (kinesisk: 崔白; pinyin: *Cuī Bái*, også *Cuī Bó*; Wade-Giles: *Ts’ui Po*, Wade-Giles: *Ts'ui Po*; levde på 1000-tallet, født i Fengyang i provinsen Anhui i Kina) var en maler under Songdynastiets Kina. 

Lite er kjent om ham. Han ble hentet til hoffet i Kaifeng av keiser Shenzong, og virket der som maler med spesialitet dyre- og plantemotiver. Han ble beskrevet som genial innet sitt fag men ellers som heller eksentrisk og hjelpeløs i det daglige. 

Hans vedvarende berømmelse skyldes egentlig det eneste maleri som er blitt bevart for ettertiden som med sikkerhet kan tilskrives ham: *Hare og to skjærer*, malt i 1061. Det var nyskapende i sin ekspressivitet og regnes som et av den kinesiske malerkunsts mesterverker. Verket er blitt tilskrevet en rekke symbolske meninger, også skjulte politiske budskap.

## Litteratur
* R.M. Barnhart m.fl.: *Three Thousand Years of Chinese Painting*. New Haven, Yale University Press, 1997. ISBN 0-300-07013-6
* James Cahill: *Die Chinesische Malerei* („ Chinese painting“). Skira-Klett-Cotta, 1979, ISBN 3-88447-056-6 (Nachdr. d. Ausg. Genf 1960). 
* James Cahill: *Die Chinesische Malerei*. Editions d´Art Albert Skira, Genève, 1960, ASIN B0000BL9NB.
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.

## Eksterne lenker
*
Oxspring

**Oxspring** er en landsby og et sogn i Barnsley-distriktet i South Yorkshire med om lag 1000 innbyggere.

## Referanser
Olaf Ryes minnerenn

**Olaf Ryes minnerenn** er et hopprenn som arrangeres årlig i Hensfjerdingen i Eidsberg. Rennet ble holdt første gang i 2008, til minne om den første verdensrekorden i skihopping satt av Olaf Rye i 1808 i Eidsberg. Den første vinneren av minnerennet ble Clas Brede Bråthen med et hopp på 10 meter.

## Referanser
KV64

**KV64** er en tentativ betegnelse på noe som kan være en grav oppdaget ved bruk av jordradar i Kongenes dal, nær Luxor i Egypt av Amarna Royal Tombs Project (ARTP), ledet av Nicholas Reeves, høsten 2000. Ingen grav er ennå grav ut.

## Se også
* KV63
* KV65
* Kongenes dal

## Referanser
Lucie Míková

**Lucie Míková** (født 21. september 1994) er en tsjekkisk skihopper.

Hun debuterte i Kontinentalcupen i skihopping 11. desember 2007 på Notodden, med en 36.-plass. Hennes beste plassering i denne cupen til nå er 22.-plass, som hun fikk i januar 2011 i Braunlage.

Hun har deltatt i junior-VM fire ganger; hun kom på 34.-plass i 2008, 27.-plass i 2009, 37.-plass i 2010 og 33.-plass i 2011.

I februar 2011 kom hun på 36.-plass under Ski-VM 2011 i Holmenkollen. Hun ble ikke kvalifisert til finaleomgangen.

## Referanser


## Eksterne lenker
* 
*
Øyvind Nissen

**Øyvind Nissen** (født 26. mai 1988) er en norsk rullebrettkjører oppvokst på Kjelsås i Oslo. Nissen har vunnet konkurransen Bernhard Sports Invitational tre ganger, i 2006, 2008 og 2009.

Nissen ble av mange sett på som Norges største skatetalent på begynnelsen av 2000-tallet, men har vært mye borte på grunn av skader.

Nissen har medvirket i en rekke skatefilmer, og er mest kjent for sin rolle i den norske skatefilmen *(NOR)* som ble kåret til den beste norske skatefilm-sekvensen gjennom tidene av brettmagasinet *[[Playboard]]*.

## Referanser
Liogluta

***Liogluta*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Den ble tidligere regnet som en undergruppe av den store slekten *[[Atheta]]*. Det er beskrevet  arter, seks av dem er funnet i Norge.

## Utseende
Små til middelsstore (3-6 millimeter), mørke kortvinger. I forhold til beslektede grupper er disse arten nokså avlange og slanke. Antennene er tydelig lengre enn hode + pronotum. Beina er slanke og ikke spesielt lange, føttene har fire ledd på frambeina, fem på mellom- og bakbeina. Artene er til dels svært vanskelige å skille på ytre utseende, men det finnes gode artsforskjeller i kjønnsorganene. Halsskjoldet (pronotum) er forholdsvis bredt og har ofte noen grunne groper som kan være til hjelp ved bestemmelse av artene.

## Levevis
Som andre kortvinger er de rovdyr som lever av andre små leddyr. I likhet med mange andre småkortvinger kan de finnes på skogbunnen, men også på fjellet og i andre miljøer.

## Systematisk inndeling / norske arter
*Liogluta*-artene ble tidligere regnet til den meget artsrike slekten *[[Atheta]]*.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Athetini Casey, 1910
******* Slekten ***Liogluta*** Thomson, 1858
******** *[[Liogluta pagana]]* (Erichson, 1839)
******** *[[Liogluta granigera]]* (Kiesenwetter, 1850)
******** *[[Liogluta micans]]* (Mulsant & Rey, 1852)
******** *[[Liogluta longiuscula]]* (Gravenhorst, 1802)
******** *[[Liogluta microptera]]* Thomson, 1867
******** *[[Liogluta alpestris]]* (Heer, 1839)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Liogluta* på Tree of life: http://tolweb.org/Liogluta/
* Bilde av *Liogluta microptera*: http://coleoptera.ksib.pl/search.php?img=25627
UNTAC

**UNTAC**, formelt **United Nations Transitional Authority in Cambodia** og på norsk også kalt **FNs overgangsmyndighet i Kambodsja**, var en fredsbevarende FN-styrke opprettet 28. februar 1992 av FNs sikkerhetsråd ved resolusjon 745 (1992). Operasjonen, som er en av de største FN har gjennomført, ivaretok administrasjonen av Kambodsja og forberedte frie valg inntil en ny regjering kunne overta styret av landet. Operasjonen var i virksomhet fra februar 1992 til september 1993.

UNTAC hadde et omfattende mandat og skulle i utgangspunktet påse iverksettelsen av Paris-avtalen av 23. oktober 1991 om en omfattende politisk løsning på konflikten i Kambodsja. Styrken fikk et vidt mandat og overtok i mandatperioden ansvar for å utøve den øverste autoritet i landet. FNs overgangsmyndighet ivaretok ikke bare militær sikkerhetsoppgaver, med var også ansvarlig for den sivile administrasjonen av Kambodsja, opprettholdelse av lov og orden, hjemvendelse av flyktninger og internt fordrevne, oppbygging av infrastruktur og avholdelse av frie valg. Operasjonen ble avsluttet i september 1993, da en ny grunnlov trådte i kraft og en ny kambodsjansk regjering overtok styret av landet.

UNTAC ble ledet av japaneren Yasushi Akashi, med generalløytnant John Sanderson fra Australia som militær sjef. Hovedkvarteret lå i Phnom Penh. På det sterkeste hadde UNTAC en styrke på  militære og  politifolk. Ved valgavviklingen kom 900 internasjonale og  lokale valgfunksjonærer i tillegg. Kostnadene for operasjonen, inkludert den forberedende styrken UNAMIC, beløp seg til 1,6 milliarder amerikanske dollar.

I alt 45 land bidro med militært personell og politifolk til UNTAC. I tillegg til Norge var det: Algerie, Argentina, Australia, Bangladesh, Belgia, Brunei, Bulgaria, Canada, Chile, Kina, Colombia, Egypt, Fiji, Filippinene, Frankrike, Ghana, India, Indonesia, Irland, Italia, Japan, Jordan, Kamerun, Kenya, Malaysia, Marokko, Namibia, Nepal, Nederland, New Zealand, Nigeria, Pakistan, Polen, Russland, Senegal, Storbritannia, Sverige, Thailand, Tunisia, Tyskland, USA, Ungarn, Uruguay og Østerrike.

## Referanser


## Litteratur
*Bellamy, Alex J., Paul Williams og Stuart Griffin: «UNTAC in Cambodia (1991–1993)», i *Understanding Peacekeeping*, 2. utgave, Cambridge: Polity, 2010, s. 243-249
*Findlay, Trevor: ''Cambodia. The legacy and lessons of UNTAC'', (SIPRI research report, nr. 9), Oxford: Oxford University Press, 1995

## Eksterne lenker
* UNTAC, United Nations, Department of Peacekeeping Operations
Irina Avvakumova

**Irina Andrejevna Avvakumova** (russisk: Ирина Андреевна Аввакумова; født **Taktajeva** (Тактаева), 1991) er en russisk skihopper. Hun var den første kvinnelige skihopperen fra Russland som deltok i et junior-VM i skihopping for kvinner. 

Hun debuterte i kontinentalcupen 8. august 2009 i Bischofsgrün, med en 47.-plass. Hennes beste plassering i denne cupen til nå er 17.-plass, som hun fikk i januar 2011 i Ljubno.

Hun har deltatt i junior-VM to ganger; hun kom på 38.-plass i 2010 og 39.-plass i 2011. 

I februar 2011 kom hun på 37.-plass under Ski-VM 2011 i Holmenkollen. Hun ble ikke kvalifisert til finaleomgangen.

Hun vant sitt første verdenscuprenn i Tsjajkovskij 4. januar 2014.

Under Vinter-OL 2022 i Beijing, tok hun sølv i mikslagkonkurransen. 

## Referanser


## Eksterne lenker
*
Haploglossa

***Haploglossa*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er funnet fem arter i Norge.

## Utseende
Små, avlange, brunlige kortvinger. Den kan minne on slekten *[[Aleochara]]*. Forkroppen er forholdsvis kort og bred, og antennene nokså korte. Bakkroppen er markert smalere enn dekkvingene.

## Levevis
Som andre kortvinger er de rovdyr som lever av andre små leddyr.
Disse artene er ofte funnet i gamle fuglereir.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten *Haploglossa* Kraatz, 1856
******** *[[Haploglossa barberi]]*
******** *[[Haploglossa gentilis]]* (Märkel, 1844)
******** *[[Haploglossa indica]]*
******** *[[Haploglossa koreana]]*
******** *[[Haploglossa marginalis]]* (Gravenhorst, 1806)
******** *[[Haploglossa mexicana]]*
******** *[[Haploglossa nebulosa]]*
******** *[[Haploglossa nidicola]]* (Fairmaire, 1852)
******** *[[Haploglossa picipennis]]* (Gyllenhal, 1827)
******** *[[Haploglossa pulla]]*
******** *[[Haploglossa villosula]]* (Stephens, 1832)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilde av *Haploglossa gentilis*: http://coleoptera.ksib.pl/search.php?img=26808
Meotica

***Meotica*** er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet  arter, fem av dem er funnet i Norge.

## Utseende
Små, slanke og spinkle kortvinger. Kroppen er parallellsidig, lang og slank, hodet forholdsvis bredt, beina korte.
Antennene er litt klubbeformede, ganske tykke i spissen.

## Levevis
Den slanke kroppsformen kan tyde på at disse billene i stor grad fører en underjordisk tilværelse.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Oxypodini Thomson, 1859
******* Slekten ***Meotica*** Mulsant & Rey, 1873
******** *[[Meotica aegyptia]]*
******** *[[Meotica albanica]]*
******** *[[Meotica albanicola]]*
******** *[[Meotica alpina]]*
******** *[[Meotica altivagans]]*
******** *[[Meotica andujari]]*
******** *[[Meotica anglica]]*
******** *[[Meotica apicalis]]* Benick, 1953
******** *[[Meotica arasensis]]*
******** *[[Meotica arenaria]]*
******** *[[Meotica bosnica]]*
******** *[[Meotica caucasica]]*
******** *[[Meotica dechorgnati]]*
******** *[[Meotica decolor]]*
******** *[[Meotica evanescens]]*
******** *[[Meotica exigua]]*
******** *[[Meotica exilis]]* (Knoch, 1806)
******** *[[Meotica exillima]]*
******** *[[Meotica fageli]]*
******** *[[Meotica filaria]]*
******** *[[Meotica filiformis]]*
******** *[[Meotica finnmarchica]]* Benick, 1953
******** *[[Meotica franzi]]*
******** *[[Meotica hamata]]*
******** *[[Meotica hanseni]]*
******** *[[Meotica hispanica]]*
******** *[[Meotica juniperella]]*
******** *[[Meotica kochi]]*
******** *[[Meotica kuehnelti]]*
******** *[[Meotica marchica]]*
******** *[[Meotica meridiogallica]]*
******** *[[Meotica moczarskii]]*
******** *[[Meotica neapolitana]]*
******** *[[Meotica normandi]]*
******** *[[Meotica occidua]]*
******** *[[Meotica ochsi]]*
******** *[[Meotica orousseti]]*
******** *[[Meotica pallens]]* (Redtenbacher, 1849)
******** *[[Meotica parasita]]*
******** *[[Meotica pechlaneri]]*
******** *[[Meotica peruviana]]*
******** *[[Meotica pseudowinkleri]]*
******** *[[Meotica punctulata]]*
******** *[[Meotica quadraticollis]]*
******** *[[Meotica romana]]*
******** *[[Meotica simillima]]*
******** *[[Meotica smetanai]]*
******** *[[Meotica stockmanni]]* Muona, 1978
******** *[[Meotica subnigra]]*
******** *[[Meotica testacea]]*
******** *[[Meotica truncata]]*
******** *[[Meotica winkleri]]*
******** *[[Meotica winkleriana]]*
******** *[[Meotica wunderlei]]*
******** *[[Meotica zoiai]]*

## Kilder
* Muona, J. 1991. The North European and British species of the genus *Meotica* Mulsant & Rey (Coleoptera, Staphylinidae). Deutsche Entomologische Zeitschrift 38: 225-246. http://onlinelibrary.wiley.com/doi/10.1002/mmnd.19910380129/abstract
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* Bilde av *Meotica exilis*: http://coleoptera.ksib.pl/search.php?img=26533
Hadeland, Land og Valders fogderi

**Hadeland, Land og Valders fogderi** *(Hadeland, Land og Waldris Fogderie)* var en administrativ enhet (fogderi) i Akershus len med røtter fra 1500-tallet, inngikk fra 1662 i Akershus stiftamt, fra 1757 i Oplandenes amt og fra 1781 i Kristians amt.

Det opprinnelige **Hadeland fogderi** omfattet hele det vestre og søndre Oppland, samt Ringerike som i 1615 ble overført til Buskerud fogderi. embetet ble etter hvert benevnt **Hadeland, Land og Valders fogderi**, og i perioden 1631-35 var **Land og Valdres fogderi** skilt ut som eget embete. Det igjen samlede embetet ble fra 1637 benevnt **Hadeland og Valders fogderi**, og fra 1685 **Hadeland, Toten og Valders fogderi**. I ble 1764 embetet delt i Toten fogderi og Valdres fogderi. 

I 1815 ble Hadeland og Land overført fra Toten og slått sammen med Valdres til **Valdres, Land og Hadeland fogderi**, som i 1856 igjen ble delt i **Hadeland og Land fogderi** og Valdres fogderi. Fogderiene i Kristians amt ble avviklet i 1909.

## [[Geistlig]] inndeling i 1650

**Hadeland og Valdres fogderi**:
* Hadeland prestegjeld
* Toten prestegjeld
* Vardal prestegjeld
* Biri prestegjeld
* Land prestegjeld
* Aurdal prestegjeld
* Slidre prestegjeld
* Vang prestegjeld

## Matrikkelen 1838

**Valdres, Land og Hadeland fogderi**:
* Jevnaker tinglag
* Gran tinglag
* Land tinglag
* Søndre Aurdal tinglag
* Nordre Aurdal tinglag
* Slidre tinglag
* Vang tinglag

## [[Herred]]sinndeling mot slutten av 1800-tallet
**Hadeland og Land fogderi**:
* Jevnaker
* Gran
* Søndre Land
* Nordre Land

## Fogder
Christian Friedrich Henrici

**Christian Friedrich Henrici** (1700–1764) var en tysk poet og librettist, best kjent som tekstforfatter til mange av Johann Sebastian Bachs Leipzig-kantater. Henrici publiserte under pseudonymet *Picander*.

## Liv
Henrici studerte ved Universitetet i Wittenberg fra 1719, og fortsatte året etter ved Universitetet i Leipzig. Da han ikke klarte å tjene stort som privatlærer i Leipzig, begynte han i 1721 forfatterkarrieren med å skrive erotiske dikt og dramaer. De første kontaktene med Bach var antakeligvis ganske tilfeldig.

I 1725 skrev han under pseudonymet «Picander» tekster til Bachs verdslige kantater *Entfliehet, verschwindet* (BWV 249a) og «Zerreißet, zersprenget» (BWV 205). Med diktet «Weg ihr irdischen Geschäfte» leverte han allerede i 1723 tekstunderlaget til Bachs kirkekantate *[[Bringet dem Herrn Ehre seines Namens]]* (BWV 148). Kantaten ** (BWV 19) fra 1726 er basert på et lignende verk av Henrici.

Begge diktene ble publisert i diktsamlingen *Sammlung erbaulicher Gedancken* (1724–1725) tilegnet grev Franz Anton von Sporck. Sporck var kjent med Bach og kan ha formidlet kontakt mellom dikter og komponist.

Bach og Henrici ble snart venner, og det kunstneriske samarbeidet ble tettere. Alle fem bind av Picanders *Ernstschertzhaffte und satyrische Gedichte* (Leipzig, 1727–1751) inneholder tekster som Bach tonesatte, blant annet Matteuspasjonen (BWV 244), Markuspasjonen (BWV 247) og den populære *[[Schweigt stille, plaudert nicht|Kaffeekantate]]* (BWV 211).

Henrici hadde en rekke stillinger i den saksiske forvaltningen.

## Verk
* *Sammlung Erbaulicher Gedanken über und auf die gewöhnlichen Sonn- u. Fest-Tage, in gebundener Schreib-Art entworffen.* Leipzig 1725
* *Teutsche Schau-Spiele, bestehend in dem Akadem. Schlendrian, dem Ertzt-Säuffer und der Weiber-Probe. Zur Erbauung u. Ergötzung des Gemüths entworffen.* 3 Bde., Berlin, Frankfurt u. Hamburg 1726
* *Ernst-Schertzhaffte und Satyrische Gedichte.*
: I, Leipzig 1727; 17484 (digitalisering av eksemplaret i Bayerische Staatsbibliothek)
:II, Leipzig 1729; 17492 (digitalisering av eksemplaret i Bayerische Staatsbibliothek)
:III, Leipzig 1732; 17502 GDZ
: IV, Leipzig 1737; 17512
: V, Leipzig 1751 (digitalisering)
* *Sammlung vermischter Gedichte.* Frankfurt og Leipzig 1768

## Referanser


## Kilder
* 
* 

## Litteratur
* 
* Paul Flossmann: *Picander (Christian Friedrich Henrici).* Dissertation Leipzig 1899
* Walter Hinck: *Das deutsche Lustspiel des 17. und 18 Jh. und die italienische Komödie.* 1965. s. 142–167
* Horst Steinmetz: *Die Komödie der Aufklärung.* 1966, s. 15
* Christian Geltinger: *«… Henrici alias Picander dictus». Gesellschaftsdichtung bei Christian Friedrich Henrici.* 2000 (Magisterarbeid ved Universität Regensburg)
* : *Picander, Manlius Ulpianus, eigentl.: Christian Friedrich Henrici.* I:  (red.): *Literaturlexikon. Autoren und Werke deutscher Sprache* (15 bind). Gütersloh, München: Bertelsmann-Lexikon-Verl., 1988–1991 (CD-ROM: Berlin 1998, ISBN 3-932544-13-7), bind. 9, s. 156

## Eksterne lenker
*
Robert Bina

**Robert Bina** (født 4. januar 1983), også kjent som **Robbie Bina**, er en amerikansk ishockeyspiller som spiller for Grizzly Adams Wolfsburg i Tyskland. Han spilte tidligere i 2009/10-sesongen for Stavanger Oilers. Der fikk han bronsemedalje i GET-ligaen og vant Kongepokalen i sluttspillet samme sesongen.

## Referanser


## Eksterne lenker
*
Drusilla canaliculata

***Drusilla canaliculata*** er en bille som hører til den store underfamilien småkortvinger (Aleocharinae) i familien kortvinger (Staphylinidae). Denne arten, som er knyttet til maur, er svært vanlig i norske skoger.

## Utseende
En liten (ca. 5 millimeter), slank, rødbrun kortvinge. Hodet er tydelig avsnørt fra halsskjoldet (pronotum), som er lengre enn bredt og har en markert lengdegrop i midten. Dekkvingene er ganske korte. Beina er rødgule og nokså lange.
Bakkroppen er bredest i midten, den bakerste delen mørk.

## Levevis
I likhet med de andre artene i gruppen Lomechusini er denne arten sterkt knyttet til maur. Den er et rovdyr som fanger maur, men spiser trolig også selvdøde. Den kan finnes sammen med mange ulike maur-arter, men kanskje særlig med slekten eitermaur (*Myrmica* spp.). Arten er særlig tallrik på fuktige steder i barskog.
Denne arten forsvarer seg ved å sprøyte ut en kompleks blanding av irriterende kjemikalier som inkluderer alkaner, alkener, aldehyder, kinoner og hydrokinoner.

## Systematisk plassering

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien småkortvinger (Aleocharinae) Fleming, 1821
****** Stammen Lomechusini Fleming, 1821
******* Slekten *[[Drusilla]]* Samouelle, 1819 (synonym *[[Astilbus]]* Dilwyn, 1829)
******** ***Drusilla canaliculata*** (Fabricius, 1787)

## Kilder
* Brand, J.M., M.S. Blum, H.M. Fales og J.M. Pasteels 1973. The chemistry of the defensive secretions of the beetle, *Drusilla canaliculata*. Journal of Insect Physiology 19: 369-382. http://www.sciencedirect.com/science?_ob=ArticleURL&_udi=B6T3F-49N9NGY-1M2&_user=10&_coverDate=02%2F28%2F1973&_rdoc=1&_fmt=high&_orig=gateway&_origin=gateway&_sort=d&_docanchor=&view=c&_searchStrId=1660654763&_rerunOrigin=google&_acct=C000050221&_version=1&_urlVersion=0&_userid=10&md5=cab6d443e3a51a455cd7ce9ddb0808ed&searchtype=a
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
* 
* *Drusilla* på Tree of life: http://tolweb.org/Drusilla/
Nata de Leeuw

**Nata de Leeuw** (født 2. februar 1991) er en tidligere canadisk skihopper.

Hun debuterte i Kontinentalcupen i skihopping 1. oktober 2005 i Park City, med en 20.-plass. Hun har flere andreplasser i Kontinentalcupen, men hittil ingen seire. I 2007/08-sesongen endte hun på 7.-plass, og i 2008/09-sesongen på 8.-plass.

Hun har deltatt i junior-VM fire ganger; hun kom på 13.-plass i 2006, 28.-plass i 2007, 12.-plass i 2008 og 4.-plass i 2009.

I februar 2009 kom hun på 11.-plass under Ski-VM 2009 i Liberec.

## Referanser


## Eksterne lenker
* 
*
Ferragosto

***Ferragosto*** (en forvanskning av latin *feriae Augusti*, «Augustus' fester») er en italiensk merkedag som feires hver 15. august som fest- og fridag.

Den katolske kirke feirer Maria himmelfart samme dag, slik at dagen også markeres i land med katolske tradisjoner, også i Norge før reformasjonen i 1537.

## Historikk
Skikken ble innført av keiser Augustus i 18 f.Kr. for å feire at innhøstningen var overstått, og årets avling i hus. Feiringen kom i tillegg til eldre romerske festivaler i august,  slik som *Consualia* da sabinerinnerovet ifølge Livius fant sted. Livius hevder også at feiringen skjedde til ære for *Neptunus Equestris* («Neptun til hest»), og under Augustus' årlige feiringer ble det derfor arrangert hesteløp over hele Romerriket, en skikk som har overlevd i Siena med den årlige kappridningen kalt *Palio* 16. august.

Trekkdyr som okser og esler fikk hvile fra arbeidet og ble pyntet med blomster.  Uttrykket *dare il ferragosto* («å gi *ferragosto*») betyr å gi en pengegave eller mat til sine ansatte. Denne skikken ble så vanlig i løpet av renessansen at den da ble gjort obligatorisk i Vatikanstaten.

Under Mussolini ble det populært å reise på tur etter at fascistene satte opp *treni popolari di Ferragosto* («folkets tog på *ferragosto*») med billetter til nedsatt pris i dagene 13., 14. og 15. august. Man kunne kjøpe éndagsbillett med reiselengde 50-100 km, eller tredagsbillett med reiselengde 100-200 km.

## Referanser


## Se også
* Maria Himmelfart, katolsk merkedag 15. august
Alberto Del Rio

**Alberto Del Rio** (egentlig **Alberto Rodríguez**) (født 25. mai 1977 i San Luis Potosí) var en mexicansk wrestler i World Wrestling Entertainment (WWE), hvor han deltok på WWE Friday Night SmackDown!. 11. januar 2013 vant han world heavyweight championship i en last man standing match. I 2011 vant han den tradisjonsrike Royal Rumble match. Som vinner av den største Royal Rumble matchen så valgte han å møte EDGE for world heavyweight championship.

## Referanser


## Eksterne lenker
* 
* 
* 
*  Alberto Del Rio – profil hos WWE.com
*
Skjevhet

**Skjevhet** (engelsk: *skewness*) er et begrep innenfor statistikkfaget for å beskrive asymmetri i en sannsynlighetsfordeling. Skjevheten beregnes i følgende formel:


    \gamma = \operatorname{E}\left[\left(\frac{X-\mu}{\sigma}\right)^3 \right]
.

Skjevheten kan være positiv, negativ, null eller udefinert.

## Grafisk fremstilling
Disse to grafene viser henholdsvis negativ og positiv skjevhet i to sannsynlighetsfordelinger:
Bryan Danielson

**Bryan Lloyd Danielson** (født 22. mai 1981) er en amerikansk profesjonell bryter i All Elite Wrestling, AEW, hvor han bryter under navnet Bryan Danielson. Han var under organisasjonen WWE, World Wrestling Entertainment, der han brytet under navnet Daniel Bryan. Han har vært United States champion en gang. Han mistet World Heavyweight Champion tittelen sin på 18 sekunder mot Sheamus på Wrestlemania 28 i Miami Florida.
Siden Summerslam 2013 har Bryan Danielson vært Rival med Triple H, The Shield og Randy Orton. På Wrestlemania 30 vant han mot Triple H, da fikk han muligheten til å vinne 2 titler samme kveld mot Randy Orton og Batista i en Triple Threath Match. Bryan vant skadet etter ett angrep fra Triple H. Bryan ble fratatt sin tittel 19. juni 2014, etter han ble skadet i en kamp mot Kane. Maktparet i WWE, Triple H og Stephanie McMahon som lenge har ønsket å frata Bryan tittelen mente at skaden var så alvorlig at han ikke kunne returnere i tide for å forsvare sin tittel. Disse handlingene ble sett på som lite populære blant det Bryan-kjære publikum.  

### Familie
Bryan Danielson er gift med tidligere profesjonell bryter Brie Bella, som wrestlet sammen med tvillingsøsteren hennes, Nikki Bella. De wrestlet under tag-team gruppen The Bella Twins som ble innført i WWE Hall of Fame i 2020. Bryan og Brie har 2 barn sammen, eldste født i mai 2017 og yngste født i august 2020. Eldste heter Birdie Joe Danielson og yngste heter Buddy Dessert Danielson. Navnet Birdie er fra vin-firmaet til Brie og Nikki, Birdiebee. Mens Buddy er oppkalt etter faren til Bryan, Buddy Danielson, som gikk bort i april 2014, bare noen få dager etter han var på hovedkortet under Wrestlemania 30 og noen få dager etter Bryan og Bries bryllup.  

## Referanser


## Eksterne lenker
* 
* 
* 
*
Izumi Yamada

**Izumi Yamada** (født 28. august 1978) er en japansk skihopper.

Hun debuterte i FIS-sammenheng med 15.-plass i et FIS-renn (kvinnenes Hoppuke) i Rastbüchl 19. februar 2003. Hennes beste plassering i kontinentalcupen (plast) er 1.-plass i Bischofshofen 17. august 2008. På snø er hennes beste plassering 2.-plass i Zaō 3. mars 2009.

Under VM på ski 2009 i Liberec kom hun på 25.-plass i normalbakke.

## Referanser


## Eksterne lenker
*
Martin Strandfeldt

**Martin Vilhelm Strandfeldt** (født 10. mars 1981 i Årsta) er en svensk  tidligere ishockeyspiller som har spilt for Stavanger Oilers fra 2006 til 2014.

## Karriere
Han kom til Stavanger Oilers i 2006/07-sesongen fra Bofors. Han har tidligere spilt i Djurgården, Huddinge og Bofors. Med Stavanger Oilers har han tatt to bronsemedaljer, to sølvmedaljer og vunnet norgesmesterskapet i ishockey med klubben. I 2011/2012 sesongen vant han også Get-ligaen med Stavanger Oilers. Han tangerte også rekorden for antall poeng for en spiller i Stavanger Oilers i den norske grunnserien med 65 poeng sammen med Christian Dahl Andersen og vant dermed poengligaen i GET-ligaen 2010/11. Dette selv om han kom likt med Stavanger Oilers-spiller Christian Dahl Andersen og Sparta Warriors-spiller Henrik Malmstrøm, men Martin Strandfeldt hadde flere scorede mål enn begge de to andre spillerne og ble dermed sesongens toppscorer.

## Klubber
* 1999–2005 – Huddinge
* 2005–2006 – Bofors
* 2006-2014 – Stavanger Oilers
* 2015-2016 – Hafrsfjord Kings

## Meritter
* 2006/07: 3.-plass i GET-ligaen
* 2009/10: 3.-plass i GET-ligaen, vinner av sluttspillet (Kongepokalen) NM-Gull
* 2010/11: 2.-plass i GET-ligaen, Finale i sluttspillet
* 2011/12: 1.-plass i GET-ligaen, vinner av sluttspillet (Kongepokalen). NM-Gull
* 2012/13: 2.-plass i GET-ligaen, vinner av sluttspillet (Kongepokalen). NM-Gull
* Poengkonge i sluttspillet (norgesmesterskapet i ishockey 2010.
* Poengkonge i GET-ligaen i 2010/11-sesongen.
* Poengkonge i sluttspillet (norgesmesterskapet i ishockey 2012.

## Referanser


## Eksterne lenker
*
Krigsoppsetningsplan

En **krigsoppsetningsplan** (forkortelse: **KOP**) er en plan som viser militære enheters organisasjon og utrustning i krig. Planen omfatter personell så vel som våpen og materiell. Oppsettingsplaner finnes også for fredstid (forkortelse: **FOP**).

## Referanser
Mono (programvare)

**Mono** er en implementasjon av Microsofts .NET utviklingsmiljø som åpen kildekode. Utviklingen er støttet av Novell, og baserer seg på standardiseringsorganet ECMA sine standarder for C# og Common Language Runtime – henholdsvis programmeringsspråket og kjøremiljøet som er grunnlaget for .NET.

Mono støtter både utvikling og kjøring av programmer laget for .NET på en rekke operativsystemer og datamaskinarkitekturer.
 Programmer utviklet på Mono kan også kjøres på Microsofts implementasjon av .NET, men det motsatte er ikke alltid tilfellet.

## Referanser


## Eksterne lenker
* 
*
Virgile Gaillard

**Virgile Gaillard** (født 1876, død ?) var en fransk fotballspiller som deltok under i de olympiske leker  1900 i Paris.

Gaillard spilte på det franske laget *Union des Sociétés Françaises de Sports Athlétiques* under verdensutstillingen og OL 1900 i Paris. Det ble spilt kun to fotballkamper mellom tre lag som demonstrasjonsport på Vélodrome de Vincennes i Paris. Det franske laget spilte kamp den 20. oktober 1900 mot det britiske laget *Upton Park F.C.* som de tapte med 0-4. Tre dager senere beseiret de det belgiske laget *Université de Bruxelles* med 6-2. I ettertid har International Olympic Committee valgt å utse tre medaljevinnere, gull til Storbritannia, sølv til Frankrike og bronse til Belgia.

## OL-medaljer
*  1900  Frankrike -  Sølv i fotball  Frankrike

## Eksterne lenker
*
Autokorrelasjon

**Autokorrelasjon** er et statistisk begrep for å beskrive samvariasjon i en observasjon av en variabel fra et punkt i tid til det neste.

Et nærliggende begrep er seriekorrelasjon som beskriver samvariasjon i observasjoner basert på rom i stedet for tid. Spatial korrelasjon brukes om samvariasjon i tid og rom i paneldata (data i flere dimensjoner).
Nobu Shirase

**Nobu Shirase** (nihongo:白瀬 矗, født 20. juli 1861, død 4. september 1946) var en japansk offiser og leder av den japanske antarktisekspedisjonen 1910–12. Ekspedisjonen utforsket kystområdene av King Edward VII Land og de østlige delene av Rossbarrieren, og nådde 80°05'S. 

## Kilder
*
Walther von Lüttwitz

**Walther von Lüttwitz** (1859–1942) var en tysk general som er mest kjent for sin deltakelse i Kappkuppet. Han deltok også i første verdenskrig.

## Liv og virke
### Bakgrunn
Walther von Lüttwitz var sønn av Ernst Freiherr von Lüttwitz (1823–1892) og hans hustru Cecile, født grevinne Strachwitz von Groß-Zauche und Camminetz (1835–1910). Hans far var prøyssisk *Hauptmann außer Dienst*, forstmann og dikeoppsynsmann. Den senere prøyssiske infanterigeneral Hinko von Lüttwitz var hans storebror.

### Offiser
Walther von Lüttwitz forlot kadett-opplæringen 15. april 1878 og ble utnevnt til sekondløytnant. Han hadde ulike kommandoer under første verdenskrig, både som brigadesjef og som medlem av generalstaben i blant annet armégruppe «Kronprinz Wilhelm». Fram til 20. august 1916 var han sjef for 10. armekorps, og fra 16. november samme år og for resten av krigen var han sjef for 3. armekorps.

Etter våpenstillstanden i Compiègneskogen i 1918 ble han øverstkommanderende for Reichswehr i Berlin. I kraft av denne stillingen var han sentral i å slå ned spartakistopprøret (novemberopprøret) i 1919.

Han var en uttalt motstander av Versaillestraktaten bestemmelser om styrkereduksjoner for Tyskland til  mann, oppløsningen av Frikorpsene og utlevering av rundt 900 personer som de allierte mente var skyldige i krigsforbrytelser, og han ønsket å bestride disse punktene.

Etter at forsvarsminister Gustav Noske avsatte ham 11. mars 1920, bestemte han seg for å handle og frikorpset *[[Marinebrigade Ehrhardt]]* som hadde vært under hans kommando og som det var besluttet skulle oppløses, marsjerte mot sentrale bygninger i Berlin.

Under Kappkuppet som dette ble kalt, fungerte Lüttwitz som forsvarsminister og var den operative lederen under kuppet, mens Wolfgang Kapp var den politiske lederen. Etter at kuppet etter få dager falt sammen, flyktet Lüttwitz 17. mars til Ungarn, men vendte tilbake til Tyskland i 1925 under et generelt amnesti.

Han var svigerfar til Kurt von Hammerstein-Equord og sønnen Smilo von Lüttwitz var general under andre verdenskrig og ble senere general i Bundeswehr.

## Verker
* *Im Kampf gegen die November-Revolution.* Vorhut-Verlag O. Schlegel, Berlin 1934.

## Litteratur
* 
* Karl-Friedrich Hildebrand, Christian Zweng: *Die Ritter des Ordens Pour le Mérite des I. Weltkriegs.* Band 2: *H–O.* Biblio Verlag, Bissendorf 2003, ISBN 3-7648-2516-2, S. 391–393.

## Referanser


## Eksterne lenker
*
Charya-sangene

***Charya-sangene*** eller **Charyapada** (bengali চর্যাপদ, assamesisk: চৰ্যাপদ) eller  **Caryagiti** er en samling av vajrayanabuddhistiske tekster fra ca 800-1200-tallet, skrevet i den tantriske tradisjonen i det østlige India. Tekstene omfatter 46 sanger og noen sangfragmenter, og manuskriptet ble funnet i det kongelige biblioteket i Kathmandu i 1907 og publisert i 1916.

Sangene har både folkelige, erotiske og esoteriske trekk. De presenterer seg selv som «sanger om visdom og kunnskap om kroppen». De er ment å skulle framføres i en rituell sammenheng, sammen med dans. 

:*Festen skulle kulminere med en fremføring av tantrisk dans og musikk som var hemmelig for andre enn de innvidde. Deltagerne kunne fremføre improviserte 'sanger om erkjennelse' (caryagiti) for å gi uttrykk for sin nye innsikt.*

Tekstene er skrevet på assamesisk, oriya og bengali, og har utspring i Assam, Bengal, Orissa and Bihar. 

Et utvalg av tekstene er utgitt på norsk i antologien *[[Bengalske sanger]]*, 2005.

## Referanser
Soho House (Club)

**Soho House** er en medlemsklubb for kunstnere og mediefolk. Klubbens opprinnelige sted er Greek Street, Soho i London. Den har andre medlemssteder i Babington, Notting Hill, Chiswick og Shoreditch. Klubben har ekspandert internasjonalt og har lokaler i Manhattan (Meatpacking District), West Hollywood, Berlin (Kaufhaus Jonas) og Miami.

## Eksterne lenker
*
Ski-VM 2011 – 10 kilometer klassisk menn kvalifisering

**Mennenes kvalifisering til 15 kilometer klassisk** under Ski-VM 2011 ble holdt den 23. februar 2011 i Oslo. Kvalifiseringsrennet gikk over 10 km. De ti beste utøverne kunne delta i 15 kilometeren i individuell start den 1. mars. Bare åtte av de ti kvalifiserte (merket **Q**) stilte imidlertid til start på 15-kilometeren.

## Resultater
Daniel Soubeyran

**Daniel Soubeyran** (født 11. august 1875 i Dieulefit, død 8. februar 1959 i Torino) var en fransk roer som deltok i de olympiske leker 1900 i Paris.

Soubeyran vant en olympisk sølvmedalje i roing under Sommer-OL 1900 i Paris. Han var med på båten, med roere fra roklubben *Union Nautique de Lyon*, som kom på andreplass i den første finalen i firer med styrmann bak en annen fransk båt. De andre roerne var Georges Lumpp, Charles Perrin og Émile Wegelin. Hvem som var styrmann er ukjent.

## OL-medaljer
*  1900  Paris - Sølv i roing, firer med styrmann  Frankrike

## Referanser


## Eksterne lenker
*
Katie Willis

**Katie Willis** (født 2. februar 1991) er en tidligere canadisk skihopper.

Hun debuterte i Kontinentalcupen i skihopping 23. juli 2004 i Park City, med en 7.-plass. Hun har to førsteplasser og tre andre pallplasseringer i kontinentalcupen. I 2006/07-sesongen endte hun på 6.-plass sammenlagt.

Hun har deltatt i junior-VM fire ganger; hun kom på 9.-plass i 2006, 2.-plass i 2007, 7.-plass i 2008 og 24.-plass i 2009.

I februar 2009 kom hun på 19.-plass under ski-VM 2009 i Liberec.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
*
Maurice Hemelsoet

**Maurice Hemelsoet** (født 8. mars 1875 i Gent, død 29. desember 1943 samme sted) var en belgisk roer som deltok i de olympiske leker 1900 i Paris.

Hemelsoet vant en olympisk sølvmedalje i roing under Sommer-OL 1900 i Paris. 
Han var med på den belgiske åtteren som kom på andreplass bak USA.

## OL-medaljer
*  1900  Paris - Sølv i roing, åtter  Belgia.

## Referanser


## Eksterne lenker
*
Gonjo

**Gonjo** (tibetansk: གོ་འཇོ་རྫོང་ Wylie: *go 'jo rdzong*; kinesisk: 贡觉县; pinyin: *Gòngjué Xiàn*) er et fylke i prefekturet Chamdo i den autonome region Tibet i Folkerepublikken Kina.

Befolkningen var på  innbyggere i 1999. 

Fylket grenser i øst til Jinsha Jiang, som det øvre løpet av Kinas største elv, Yangtze, heter. På østsiden av elven begynner provinsen Sichuan.

## Administrative enheter
***Storkommunen** Bolo 莫洛镇;
***Kommunene** Mindo 敏都乡, Zeba 则巴乡, Langmai 罗麦乡, Serdong 沙东乡, Kerri 克日乡, Bumgye 木协乡, Awang 阿旺乡, Lhato 拉妥乡, Qangsum 雄松乡, Lha'gyai 哈加乡, Gyanbe 相皮乡.

## Referanser
Lucien Martinet

**Lucien Martinet** (1878–1903) var en fransk roer som deltok i de olympiske leker 1900 i Paris.

Martinet vant en olympisk sølvmedalje i roing under OL 1900 i Paris. Sammen med René Waleff kom han på andreplass i toer med styrmann bak François Brandt / Roelof Klein fra Nederland.

## OL-medaljer
*  1900  Frankrike - Sølv i roing, toer med styrmann  Frankrike

## Referanser


## Eksterne lenker
*
Statistisk inferens

**Statistisk inferens** (også kalt **statistisk induksjon**) er prosessen å ta konklusjoner om en populasjon ut i fra et utvalg av denne populasjonen. Analyser tatt av utvalget er spesifikke for utvalget og trenger ikke nødvendigvis være lik populasjonen. En stor del av emnet tar derfor for seg usikkerhet knyttet til inferens slik at statistiske feil kan unngås.
Pedro Zamora Álvarez

**Pedro Zamora Álvarez** (født 1964, død 2007) var en ledende fagforeningsmann i Guatemala. Da han døde var han generalsekretær i *Sindicato de Trabajadores de la Empresa Portuaria Quetzal* (for havnearbeidere i Puerto Quetzal) som var et datterselskap av Den Internasjonale Transportarbeiderføderasjonen. 

Han ble skutt i nærheten av Puerto Quetzal den 15. januar 2007, i et angrep der hans pick-up ble pepret med godt over 100 kuler og et av hans barn ble også skadet i angrepet. Han og andre ledere av fagforeningen hadde fått hyppige anonyme drapstrusler i de foregående månedene til dette angrepet.

## Referanser
Kiez

**Kiez**, (flertall Kieze) er et tysk ord som betegner et strøk. Ordet brukes fremfor alt i Berlin og nord i Tyskland. Et *Kiez* bestemmes ikke offisielt, men av beboerne og omfatter gjerne fra 5 til 20 gater med spesiell stil og atmosfære.
## Historie

Begrepets etymologisk er uklar. Historisk kommer ordet Kiez nærmest fra middelalderens *Kietz*, som ble brukt om bosetninger som oppstod ved borger i nordøstre Tyskland øst for elven Elbe. Her bodde opprinnelig slavisktalende undersåtter til borgherren, som fiskere som fanget fisk i området omkring den dlveovergang som borgen bevoktet, men med tiden kom også tysktalende og bosatte seg i områdene. De utgjorde ofte selvstendige bosetninger administrativt, uten å være tilhørige borgen eller byen. Strukturen av et slikt Kietz i tilslutning til en mideladers bykjerne, med middelalderske gatenet og småskalas bebyggelse, er fortsatt å finne i noen tyske byer, blant annet i Berlinbydelen Köpenick.

Uttrykket Kiez har historisk hatt negative konnotasjoner og i visse lokale sammenhenger blitt  synonymt for prostisjonsstrøk, men har fikk i ander halvdel av 1900-tallet i særdeleshet i Berlin fått en mer positivt ladet klang som car koblet til en sterk og opplevd genuin områdeidentitet.

## Lokale eksempler

I Hamburg brukes *Kiez* om fornøyelseskvarterene rundt Reeperbahn i bydelen Sankt Pauli. I Hannover kalles kvarterene omkring Steintor for Kiez, og området er i likhet med området med samme navn i Hamburg kjent for fornøyelser og prostitusjon.

I Berlin erdet mange * Kieze*, særlig i bydeler med bevart 1800-tallsbebyggelse, som *Bergmannkiez* ved Bergmannstrasse og *Graefekiez* ved Graefestrasse, eller *Helmholtzkiez* og *Kollwitzkiez* omkring Helmholtzplatz respektive Kollwitzplatz i Prenzlauer Berg. *[[Reuterkiez]]* ved grensen mellom Kreuzberg og Neukölln kalles på grunn av sin beliggenhet også for Kreuzkölln.

## Eksterne lenker
* Kieze in Berlin
Bolfoss

**Bolfoss** er en liten grend i Eidskog kommune i Innlandet. Før byggingen av riksvei 21 var Bolfoss et viktig knutepunkt der veien fra Mangen og Bjørkelangen møtte veien fra Setskog.

## Referanser